text: Stor kontrol mod skibusser 
  20 februar 2015 kl. 15.23
  Politiet er i disse ski-tider massivt til stede ved de danske motorvejen for at kontrollere, at forholdende i busserne og hos chaufførerne er som de skal være.
  Forventningens glæde er det der fylder de mange busser, som i disse tider vælter sydover med kurs mod sneklædte bjergtoppe og afterski.
  Men for mange af passagerne vil de opleve at politiet i Sønderjylland har sat en mindre forhindring op inden turen ned af de tyske motorveje kan begynde.
  Således også i dag hvor politiet havde kontrol på rastepladsen Ustrup vest, syd for Haderslev.
  En kontrol hvor politiet gennemgik busserne og vognmændenes forhold.
  - De ting vi ser, det er typisk, at der er problemer med køre-hviletid, så ser vi at der er fejl og mangler, og vi ser, at der er noget omkring sikkerhedsudstyret, som vi påpeger, at der kan være problemer med, siger politikommissær Stig Simonsen til TV SYD.
  De seneste to uger har politiet haft gang i en landsdækkende kontrol. Her er 110 skibusser blev kontrolleret, hvilket har medført 60 sigtelser mod chauffører og vognmænd.
  Se interview med Stig Simonsen (1:05) her:
  